Transformimi i energjisë së biçikletës në energji elektrike
Kjo teknologji i ndihmon klubet sportiv të kursejnë para dhe të nxisin frekuentuesit të shtojnë intensitetin e ushtrimeve
Në një nga klubet sportive të Uashingtonit pjesëmarrësit stërviten duke shtuar shpejtësinë e ngarjes së biçikletës nën komandën e instruktores. Jillian Cooney, e cila u bë anëtare e klubit katër vjet më parë thotë se i pëlqen kjo lloj fizkulture në grup që është disi e ndryshme. Biçikletat e klubit u pajisën kohët e fundit me të ashtuquajturën teknologji të “revolucionit të gjelbër” që e kthen çdo biçikletë në një gjenerator të energjisë elektrike. Teknologjia e re bën që çiklistët të gjenerojë energji me çdo lëvizje të pedaleve. Mike Curnyn punon në kompaninë “Green Revolution”, revolucioni i gjelbër, me zyrat qendrore në shtetin Connecticut. Në një orë fizkulturë, në vetvete asnjë nga këto biçikleta nuk prodhon ndonjë sasi të madhe energjie. Por Curnyn thotë se po të mbledhësh energjinë që prodhojnë të gjitha ato të marra sëbashku, sasia e prodhuar është e konsiderueshme. Jo vetëm që në këtë mënyrë ndihmohet klubi të kursejë para, por kjo stimulon edhe anëtarët e klubit të bëjë fizkulturë edhe më intensivisht. Instalimi i parë i kompanisë “Revolucioni i Gjelbër” u bë një vit e gjysmë më parë. Tani ata kanë bërë instalime në 60 objekte në Shtetet e Bashkuara dhe në Kanada. Kompania thotë se po provon mënyra për ta aplikuar këtë teknologji në lloje të tjera pajisjesh të klubeve të fiskulturës.